CELEX: 32015R2113
Language: bg
Date: 2015-11-23 00:00:00
Title: Регламент (ЕС) 2015/2113 на Комисията от 23 ноември 2015 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с международни счетоводни стандарти 16 и 41 (Текст от значение за ЕИП)

24.11.2015   
            
            
               BG
            
            
               Официален вестник на Европейския съюз
            
            
               L 306/7
            
         РЕГЛАМЕНТ (ЕС) 2015/2113 НА КОМИСИЯТА
   от 23 ноември 2015 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с международни счетоводни стандарти 16 и 41
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 30 юни 2014 г. Съветът по международни счетоводни стандарти (СМСС) издаде изменения на МСС 16 Имоти, машини и съоръжения и МСС 41 Земеделие, озаглавени „Земеделие: растения носители“. СМСС реши, че растенията, които се използват само за добиване на продукция през повече от един период, известни под наименованието „растения носители“, следва да се отчитат по същия начин, както имотите, машините и съоръженията в МСС 16 Имоти, машини и съоръжения, тъй като използването им е процес, подобен на производството.
            
         
               (3)
            
            
               Измененията на МСС 16 и 41 налагат изменения на МСС 1, 17, 23, 36 и 40, за да се осигури последователност в рамките на международните счетоводни стандарти.
            
         
               (4)
            
            
               Консултацията с Европейската консултативна група по финансовото отчитане (ЕКГФО) потвърждава, че измененията на МСС 16 и МСС 41 отговарят на критериите за приемане, изложени в член 3, параграф 2 от Регламент (ЕО) № 1606/2002.
            
         
               (5)
            
            
               Поради това Регламент (ЕО) № 1126/2008 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Счетоводния регулаторен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               а)
            
            
               Международен счетоводен стандарт (МСС) 16 Имоти, машини и съоръжения се изменя, както е предвидено в приложението към настоящия регламент;
            
         
               б)
            
            
               МСС 41 Земеделие се изменя, както е предвидено в приложението към настоящия регламент;
            
         
               в)
            
            
               МСС 1 Представяне на финансови отчети, МСС 17 Лизинг, МСС 23 Разходи по заеми, МСС 36 Обезценка на активи и МСС 40 Инвестиционни имоти се изменят в съответствие с измененията на МСС 16 и МСС 41, предвидени в приложението към настоящия регламент.
            
         Член 2
   Всички предприятия прилагат посочените в член 1 изменения най-късно от началната дата на първата си финансова година, започваща на или след 1 януари 2016 г.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 243, 11.9.2002 г., стр. 1.
   
      (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
   
      ПРИЛОЖЕНИЕ
      
         Земеделие: растения носители
      
      (Изменения на МСС 16 и МСС 41)
      
         Изменения на МСС 16 Имоти, машини и съоръжения
         
      
      Изменят се параграфи 3, 6 и 37 и се добавят параграфи 22А и 81К—81М.
      ОБХВАТ
      …
      
               
                  3.
               
               
                  Настоящият стандарт не се прилага за:
                  
                              а)
                           
                           
                              имотите, машините и съоръженията, класифицирани като държани за продажба в съответствие с МСФО 5 Нетекущи активи, държани за продажба и преустановени дейности.
                           
                        
                              б)
                           
                           
                              биологичните активи, свързани със земеделска дейност, различни от растения носители (вж. МСС 41 Земеделие). Настоящият стандарт се прилага за растенията носители, но не и за продукцията от растения носители.
                           
                        
                              в)
                           
                           
                              признаването и оценяването на активи за проучване и оценка (вж. МСФО 6 Проучване и оценка на минерални ресурси).
                           
                        
                              г)
                           
                           
                              …
                           
                        
            ОПРЕДЕЛЕНИЯ
      
               
                  
                     6.
                  
               
               
                  В настоящия стандарт са използвани следните термини с посоченото значение:
                  
                     
                        Растение носител е живо растение, което:
                  
                  
                              
                                 а)
                              
                           
                           
                              
                                 се използва в производството или доставката на земеделска продукция;
                              
                           
                        
                              
                                 б)
                              
                           
                           
                              
                                 се очаква да осигурява продукция през повече от един период; както и
                              
                           
                        
                              
                                 в)
                              
                           
                           
                              
                                 е малко вероятно да бъде продадено като земеделска продукция освен при случайни продажби за получаване на остатъчната стойност.
                              
                           
                        
                     (В параграфи 5А и 5Б от МСС 41 това определение за растение носител е допълнено с повече информация).
                  
                  
                     
                        Балансова стойност е сумата, с която един актив се признава, след като се приспаднат всички натрупани за него амортизации, както и натрупаната загуба от обезценка.
                  
                  …
               
            
         Компоненти на себестойността
      
      …
      
               
                  22A
               
               
                  Растенията носители се отчитат по същия начин като имотите, машините и съоръженията, придобити по стопански начин, преди да бъдат докарани до местоположението и приведени в състоянието, които са необходими за тяхната експлоатация по начина, предвиден от ръководството. Вследствие на това под „създаване“ или „построяване“ в настоящия стандарт следва да се разбират дейностите, които са необходими за отглеждане на растенията носители, преди тези растения да бъдат докарани до необходимото местоположение и приведени в необходимото състояние, за да могат да бъдат използвани по предвидения от ръководството начин.
               
            …
      
         Модел на преоценката
      
      …
      
               
                  37.
               
               
                  Клас имоти, машини и съоръжения представлява група активи със сходен характер и употреба в дейностите на предприятието. По-долу са дадени примери за отделни класове:
                  
                              а)
                           
                           
                              …
                           
                        
                              ж)
                           
                           
                              обзавеждане и вътрешни инсталации;
                           
                        
                              з)
                           
                           
                              офис оборудване; както и
                           
                        
                              и)
                           
                           
                              растения носители.
                           
                        
            …
      ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
               
                  81K
               
               
                  Със Земеделие: растения носители (изменения на МСС 16 и МСС 41), издадено през юни 2014 г., се изменят параграфи 3, 6 и 37 и се добавят параграфи 22А, 81Л и 81М. Предприятието прилага тези изменения за годишните периоди, започващи на или след 1 януари 2016 година. Разрешава се по-ранно прилагане. Ако предприятието ги прилага за по-ранен период, то оповестява това. Предприятието прилага тези изменения със задна дата съгласно МСС 8 освен в случаите по параграф 81М.
               
            
               
                  81Л
               
               
                  През отчетния период, в който за първи път се прилага Земеделие: растения носители (изменения на МСС 16 и МСС 41), предприятието не е длъжно да оповести количествената информация, изисквана по силата на параграф 28, буква е) от МСС 8, за текущия период. Предприятието обаче представя количествената информация, изисквана по силата на параграф 28, буква е) от МСС 8, за всеки представен предходен период.
               
            
               
                  81M
               
               
                  Предприятието може да избере да оценява даден актив, представляващ растение носител, по справедлива стойност в началото на най-ранния период, представен във финансовите отчети за отчетния период, през който предприятието за първи път прилага Земеделие: растения носители (изменения на МСС 16 и МСС 41), и да използва справедливата стойност като приета стойност към тази дата. Всяка разлика между предишната балансова стойност и справедливата стойност се признава в неразпределената печалба в началото на най-ранния представен период.
               
            
         Изменения на МСС 41 Земеделие
         
      
      Изменят се параграфи 1—5, 8, 24 и 44 и се добавят параграфи 5А—5В, 62 и 63.
      ОБХВАТ
      
               
                  
                     1.
                  
               
               
                  Настоящият стандарт се прилага за отчитане на посочените по-долу елементи, когато са свързани със земеделска дейност:
                  
                              
                                 а)
                              
                           
                           
                              
                                 биологичните активи, с изключение на растенията носители;
                              
                           
                        
                              
                                 б)
                              
                           
                           
                              
                                 земеделската продукция в момента на събиране на реколтата; както и
                              
                           
                        
                              
                                 в)
                              
                           
                           
                              
                                 предоставените от държавата безвъзмездни средства, посочени в параграфи 34 и 35.
                              
                           
                        
            
               
                  2.
               
               
                  Настоящият стандарт не се прилага за:
                  
                              а)
                           
                           
                              земята, свързана със земеделска дейност (вж. МСС 16 Имоти, машини и съоръжения и МСС 40 Инвестиционни имоти);
                           
                        
                              б)
                           
                           
                              растенията носители, свързани със земеделска дейност (вж. МСС 16); настоящият стандарт обаче се прилага за продукцията от такива растения носители;
                           
                        
                              в)
                           
                           
                              предоставените от държавата безвъзмездни средства, свързани с растения носители (вж. МСС 20 Счетоводно отчитане на безвъзмездни средства, предоставени от държавата, и оповестяване на държавна помощ).
                           
                        
                              г)
                           
                           
                              нематериалните активи, свързани със земеделска дейност (вж. МСС 38 Нематериални активи).
                           
                        
            
               
                  3.
               
               
                  Настоящият стандарт се прилага за земеделската продукция, която представлява събраният продукт от биологичните активи на предприятието, в момента на събиране на реколтата. След това се прилага МСС 2 Материални запаси или друг приложим стандарт. Съответно настоящият стандарт не се отнася до преработката на земеделската продукция след събирането на реколтата, например преработката на гроздето във вино от винопроизводител, който е отгледал гроздето. Въпреки че тази преработка може да е логично и естествено продължение на земеделската дейност и протичащите събития може да имат известно сходство с биологичната трансформация, тя не е включена в определението за земеделска дейност по настоящия стандарт.
               
            
               
                  4.
               
               
                  В следната таблица са дадени примери за биологични активи, земеделска продукция и продукти, които са резултат от преработка след събирането на реколтата:
                  
                              Биологични активи
                           
                           
                              Земеделска продукция
                           
                           
                              Продукти, които са резултат от преработка след събиране на реколтата
                           
                        
                              Овце
                           
                           
                              Вълна
                           
                           
                              Прежда, килими
                           
                        
                              Дървета в горски плантации
                           
                           
                              Отсечени дървета
                           
                           
                              Дървесни трупи, дървен материал
                           
                        
                              Млекодайни животни
                           
                           
                              Мляко
                           
                           
                              Сирене
                           
                        
                              Свине
                           
                           
                              Месо
                           
                           
                              Наденица, шунка
                           
                        
                              Памучни насаждения
                           
                           
                              Реколта от памук
                           
                           
                              Прежда, дрехи
                           
                        
                              Захарна тръстика
                           
                           
                              Реколта от захарна тръстика
                           
                           
                              Захар
                           
                        
                              Тютюневи насаждения
                           
                           
                              Събрани тютюневи листа
                           
                           
                              Сушен тютюн
                           
                        
                              Чаени храсти
                           
                           
                              Събрани чаени листа
                           
                           
                              Чай
                           
                        
                              Лозя
                           
                           
                              Прясно грозде
                           
                           
                              Вино
                           
                        
                              Плодни дървета
                           
                           
                              Пресни плодове
                           
                           
                              Преработени плодове
                           
                        
                              Маслени палми
                           
                           
                              Пресни плодове
                           
                           
                              Палмово масло
                           
                        
                              Каучукови дървета
                           
                           
                              Събран каучуков сок
                           
                           
                              Каучукови изделия
                           
                        
                              Някои растения, например чаените храсти, лозите, маслените палми и каучуковите дървета, обикновено отговарят на определението за растение носител и попадат в обхвата на МСС 16. Въпреки това продукцията, която се получава от растенията носители, например чаените листа, гроздето, плодовете на маслената палма и каучуковият сок, е в обхвата на МСС 41.
                           
                        
            ОПРЕДЕЛЕНИЯ
      
         Определения, свързани със земеделието
      
      
               
                  
                     5.
                  
               
               
                  В настоящия стандарт са използвани следните термини с посоченото значение:
                  
                     …
                  
                  
                     
                        Земеделска продукция е събраната реколта от биологичните активи на предприятието.
                  
                  
                     
                        Растение носител е живо растение, което:
                  
                  
                              
                                 а)
                              
                           
                           
                              
                                 се използва в производството или доставката на земеделска продукция;
                              
                           
                        
                              
                                 б)
                              
                           
                           
                              
                                 се очаква да осигурява продукция през повече от един период; както и
                              
                           
                        
                              
                                 в)
                              
                           
                           
                              
                                 е малко вероятно да бъде продадено като земеделска продукция, освен при случайни продажби за получаване на остатъчната стойност.
                              
                           
                        
                     
                        Биологичен актив е живо животно или растение.
                  
                  …
               
            
               
                  5A
               
               
                  Следните растения не са растения носители:
                  
                              а)
                           
                           
                              растенията, отглеждани с цел използване като земеделска продукция (например дърветата, отглеждани за използване като дървен материал);
                           
                        
                              б)
                           
                           
                              растенията, отглеждани за добиване на земеделска продукция, когато има немалка вероятност предприятието да отгледа и продаде растението като земеделска продукция, освен при случайни продажби за получаване на остатъчната стойност (например дърветата, отглеждани както за плодовете им, така и за дървен материал); както и
                           
                        
                              в)
                           
                           
                              едногодишните растения (например царевица и пшеница).
                           
                        
            
               
                  5Б
               
               
                  Когато растенията носители вече не се използват за добиване на продукция, те може да бъдат отрязани и продадени за получаване на остатъчната им стойност, например като дърва за огрев. Такива случайни продажби за получаване на остатъчната стойност не означават, че растението не отговаря на определението за растение носител.
               
            
               
                  5В
               
               
                  Продукцията, която се добива от растения носители, е биологичен актив.
                  …
               
            
         Общи определения
      
      
               
                  
                     8.
                  
               
               
                  В настоящия стандарт са използвани следните термини с посоченото значение:
                  
                     …
                  
                  
                     
                        Предоставени от държавата безвъзмездни средства е термин, използван съгласно определението по МСС 20.
                  
               
            ПРИЗНАВАНЕ И ОЦЕНЯВАНЕ
      …
      
               
                  24.
               
               
                  Себестойността може понякога да се доближава до справедливата стойност, особено когато:
                  
                              а)
                           
                           
                              биологичната трансформация след първоначалното определяне на стойността е малка (например при разсад, засаден непосредствено преди края на отчетния период, или при новопридобити селскостопански животни); или
                           
                        
                              б)
                           
                           
                              не се очаква влиянието на биологичната трансформация върху цената да е съществено (например за първоначалния растеж при 30-годишния производствен цикъл на борова плантация).
                           
                        …
               
            
         Общо
      
      …
      
               
                  44.
               
               
                  Биологичните активи за потребление са тези, които се събират като земеделска продукция или се продават като биологични активи. Примери за биологични активи за потребление са животните, предназначени за производство на месо, животните, държани за продажба, рибата в рибарници, земеделските култури като царевица и пшеница, продукцията на растения носители и дърветата, отглеждани за дървен материал. Биологичните активи носители са онези, които се различават от биологичните активи за потребление; например животните, от които се получава мляко, и плодните дървета, от които се събират плодове. Биологичните активи носители не са земеделска продукция, а се държат с цел добиване на продукция.
               
            …
      ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
               
                  62.
               
               
                  Със Земеделие: растения носители (изменения на МСС 16 и МСС 41), издадено през юни 2014 г., се изменят параграфи 1—5, 8, 24 и 44 и се добавят параграфи 5А—5В и 63. Предприятието прилага тези изменения за годишните периоди, започващи на или след 1 януари 2016 година. Разрешава се по-ранно прилагане. Ако предприятието ги прилага за по-ранен период, то оповестява това. Предприятието прилага тези изменения със задна дата съгласно МСС 8.
               
            
               
                  63.
               
               
                  През отчетния период, в който за първи път се прилага Земеделие: растения носители (изменения на МСС 16 и МСС 41), предприятието не е длъжно да оповести количествената информация, изисквана по силата на параграф 28, буква е) от МСС 8, за текущия период. Предприятието обаче представя количествената информация, изисквана по силата на параграф 28, буква е) от МСС 8, за всеки представен предходен период.
               
            СВЪРЗАНИ ИЗМЕНЕНИЯ НА ДРУГИ СТАНДАРТИ
      
         МСС 1 Представяне на финансови отчети
         
      
      Изменя се параграф 54.
      
         Информация, която се представя в отчета за финансовото състояние
      
      
               
                  
                     54.
                  
               
               
                  Отчетът за финансовото състояние включва най-малко единични статии, които представят следните суми:
                  
                              
                                 а)
                              
                           
                           
                              
                                 …
                              
                           
                        
                              
                                 е)
                              
                           
                           
                              
                                 биологични активи от обхвата на МСС 41 Земеделие
                                 
                              
                           
                        
                              
                                 ж)
                              
                           
                           
                              
                                 …
                              
                           
                        
            
         МСС 17 Лизинг
         
      
      Изменя се параграф 2.
      ОБХВАТ
      
               
                  
                     2.
                  
               
               
                  …
                  
                     Настоящият стандарт обаче не се прилага като база за оценяване на:
                  
                  
                              
                                 а)
                              
                           
                           
                              
                                 …
                              
                           
                        
                              
                                 в)
                              
                           
                           
                              
                                 биологичните активи от обхвата на МСС 41 Земеделие, държани от лизингополучатели при финансов лизинг; или
                              
                           
                        
                              
                                 г)
                              
                           
                           
                              
                                 биологичните активи от обхвата на МСС 41 Земеделие, отдадени от лизингодатели при оперативен лизинг.
                              
                           
                        
            
         МСС 23 Разходи по заеми
         
      
      Изменят се параграфи 4 и 7.
      ОБХВАТ
      …
      
               
                  4.
               
               
                  От предприятието не се изисква да прилага настоящия стандарт за разходите по заеми, които се отнасят пряко към придобиването, строителството/създаването или производството на:
                  
                              а)
                           
                           
                              отговарящ на условията актив, оценен по справедлива стойност, например биологичен актив от обхвата на МСС 41 Земеделие; или
                           
                        
                              б)
                           
                           
                              …
                           
                        
            ОПРЕДЕЛЕНИЯ
      …
      
               
                  7.
               
               
                  В зависимост от обстоятелствата всеки от изброените по-долу активи може да представлява отговарящ на условията актив:
                  
                              а)
                           
                           
                              …
                           
                        
                              д)
                           
                           
                              инвестиционни имоти
                           
                        
                              е)
                           
                           
                              растения носители.
                           
                        
            
         МСС 36 Обезценка на активи
         
      
      Изменя се параграф 2.
      ОБХВАТ
      
               
                  
                     2.
                  
               
               
                  Настоящият стандарт се прилага при отчитането на обезценката на всички активи, освен:
                  
                              
                                 а)
                              
                           
                           
                              
                                 …
                              
                           
                        
                              
                                 ж)
                              
                           
                           
                              
                                 биологични активи, които са свързани със земеделска дейност, от обхвата на МСС 41 Земеделие, и които са оценени по справедлива стойност, намалена с разходите за освобождаване;
                              
                           
                        
                              
                                 з)
                              
                           
                           
                              
                                 …
                              
                           
                        
            
         МСС 40 Инвестиционни имоти
         
      
      Изменят се параграфи 4 и 7.
      ОБХВАТ
      …
      
               
                  4.
               
               
                  Настоящият стандарт не се прилага за:
                  
                              а)
                           
                           
                              биологични активи, свързани със земеделска дейност (вж. МСС 41 Земеделие и МСС 16 Машини, имоти и съоръжения); както и
                           
                        
                              б)
                           
                           
                              …
                           
                        
            КЛАСИФИКАЦИЯ НА ИМОТ КАТО ИНВЕСТИЦИОНЕН ИМОТ ИЛИ КАТО ИЗПОЛЗВАН ОТ СОБСТВЕНИКА ИМОТ
      …
      
               
                  7.
               
               
                  Инвестиционният имот се държи за получаване на доходи от наеми или за увеличаване на стойността на капитала, или и за двете. Следователно инвестиционният имот генерира парични потоци в голяма степен независимо от другите активи, притежавани от предприятието. Това отличава инвестиционния имот от използвания от собственика имот. Производството или доставката на стоки или услуги (или използването на имота за административни цели) генерира парични потоци, които могат да се отнесат не само към имота, но и към други активи, използвани в процеса на производство или доставка. За използваните от собственика имоти се прилага МСС 16.